
84                                                                                                                                    DR 31.10.2016                                    

 

Bila kita berkumpul di dalam Dewan Persidangan di Seoul, Korea, seorang 
pemimpin luar negara bertanya dari mana saudara semua. Bila mengetahui kami dari 
Malaysia, dia mula membuka cerita 1MDB dan kami terus membisu kerana dia tergelak 
terbahak-bahak…  

 Timbalan Yang di-Pertua [Datuk Seri Dr. Ronald Kiandee]: Yang Berhormat, 
Yang Berhormat tahu tentang.... 

 Dato' Johari bin Abdul [Sungai Petani]:  Saya tahu.  

 Timbalan Yang di-Pertua [Datuk Seri Dr. Ronald Kiandee]: Okey. Ia sub judice. 

 Dato' Johari bin Abdul [Sungai Petani]: In passing saja kerana saya hendak 
beritahu Yang Berhormat Bagan Serai, kita bersama-sama... 

 Timbalan Yang di-Pertua [Datuk Seri Dr. Ronald Kiandee]: Termasuk juga yang 
sifat seorang ahli, tidak boleh disebut Yang Berhormat.  

 Dato' Johari bin Abdul [Sungai Petani]: Saya, saya minta maaf Yang Berhormat 
Bagan Serai... 

 Timbalan Yang di-Pertua [Datuk Seri Dr. Ronald Kiandee]: Terima kasih Yang 
Berhormat.  

 Dato' Johari bin Abdul [Sungai Petani]: ...Sebab cuma Yang Berhormat Bagan 
Serai bersama-sama saya di sana. Kita bernasib baik mempunyai pimpinan di kalangan kita 
yang masih ada conscience dalam jiwa mereka. Mereka yang berani berkata benar 
walaupun pahit dan pedih dan kadang-kadang memilukan…  

 Dato' Haji Mahfuz bin Haji Omar [Pokok Sena]: Yang Berhormat Bagan Serai 
gelak juga masa itu? 

 Dato' Johari bin Abdul [Sungai Petani]: Tiga bekas Menteri penting, Menteri 
Kabinet yang memegang jawatan penting dan amat berpengaruh dan berkuasa. Kita telah 
mendengar ucapan daripada Yang Berhormat Pagoh, mantan Timbalan Perdana Menteri; 
daripada Yang Berhormat Tambun, mantan Menteri Kewangan; dan Yang Berhormat 
Semporna mantan Menteri Pembangunan Luar Bandar dan Wilayah.   

■1750 

Mauduknya Tuan Yang di-Pertua, apakah cerita mereka? Mereka bimbang, 
mereka amat bimbang tentang cara negara ini dikendalikan. Mereka bimbang bagaimana 
Yang Amat Berhormat Perdana Menteri mentadbir wang negara. Mereka bimbang, apakah 
akan jadi pada anak cucu kita? Begitu juga kita sebagai Ahli Parlimen yang dipilih oleh 
rakyat bimbang tentang hal itu… 

Dato' Dr. Nik Mazian Nik Mohamad [Pasir Puteh]: [Bangun] 

Timbalan Yang di-Pertua [Datuk Seri Dr. Ronald Kiandee]: Yang Berhormat 
Pasir Puteh bangun, Yang Berhormat. 

Dato' Johari bin Abdul [Sungai Petani]: Pembangkang dituduh membuat cerita 
dan memfitnah. Saya ingin bertanya kepada Dewan yang mulia ini, adakah Yang Berhormat 
Tambun, Yang Berhormat Semporna, dan Yang Berhormat Pagoh berbohong, memfitnah 
dalam Dewan ini bila mereka menyebut kebimbangan mereka?  

Dato' Dr. Nik Mazian Nik Mohamad [Pasir Puteh]: Pasir Puteh. Laluan. 

Dato' Johari bin Abdul [Sungai Petani]: Mereka bimbang, saya bimbang, ‘tuan-
tuan’ juga bimbang dan wakil rakyat juga bimbang, bagaimana hutang negara sudah 
mencecah RM600 bilion, dan hutang isi rumah RM900 bilion.  

Bagaimana mahu membayar hutang-hutang ini semua kalau tidak rakyat yang 
dimangsakan. Mereka bertanya, dan seperti yang telah didedahkan oleh Menteri-menteri, 
isu-isu berikut seperti yang saya telah sebut tadi bagaimana pelaburan RM16 bilion dalam 
Abbar PJS Limited. Kenapa tiada tindakan undang-undang terhadap mereka yang 
menguruskan 1MDB? Kenapa ada kepincangan dalam pengurusan mereka?  

 



Bila kita berkumpul di dalam Dewan Persidangan di Seoul, Korea, seorang pemimpin luar negara bertanya dari mana saudara semua. Bila mengetahui kami dari Malaysia, dia mula membuka cerita 1MDB dan kami terus membisu kerana dia tergelak terbahak-bahak... Timbalan Yang di-Pertua [Datuk Seri Dr. Ronald Kiandee]: Yang Berhormat, Yang Berhormat tahu tentang.... Dato' Johari bin Abdul [Sungai Petani]: Saya tahu. Timbalan Yang di-Pertua [Datuk Seri Dr. Ronald Kiandee]: Okey. Ia sub judice. Dato' Johari bin Abdul [Sungai Petani]: In passing saja kerana saya hendak beritahu Yang Berhormat Bagan Serai, kita bersama-sama... Timbalan Yang di-Pertua [Datuk Seri Dr. Ronald Kiandee]: Termasuk juga yang sifat seorang ahli, tidak boleh disebut Yang Berhormat. Dato' Johari bin Abdul [Sungai Petani]: Saya, saya minta maaf Yang Berhormat Bagan Serai... Timbalan Yang di-Pertua [Datuk Seri Dr. Ronald Kiandee]: Terima kasih Yang Berhormat. Dato' Johari bin Abdul [Sungai Petani]: ...Sebab cuma Yang Berhormat Bagan Serai bersama-sama saya di sana. Kita bernasib baik mempunyai pimpinan di kalangan kita yang masih ada conscience dalam jiwa mereka. Mereka yang berani berkata benar walaupun pahit dan pedih dan kadang-kadang memilukan... Dato' Haji Mahfuz bin Haji Omar [Pokok Sena]: Yang Berhormat Bagan Serai gelak juga masa itu?. Dato' Johari bin Abdul [Sungai Petani]: Tiga bekas Menteri penting, Menteri Kabinet yang memegang jawatan penting dan amat berpengaruh dan berkuasa. Kita telah mendengar ucapan daripada Yang Berhormat Pagoh, mantan Timbalan Perdana Menteri; daripada Yang Berhormat Tambun, mantan Menteri Kewangan; dan Yang Berhormat Semporna mantan Menteri Pembangunan Luar Bandar dan Wilayah. #1750. Mauduknya Tuan Yang di-Pertua, apakah cerita mereka? Mereka bimbang, mereka amat bimbang tentang cara negara ini dikendalikan. Mereka bimbang bagaimana Yang Amat Berhormat Perdana Menteri mentadbir wang negara. Mereka bimbang, apakah akan jadi pada anak cucu kita? Begitu juga kita sebagai Ahli Parlimen yang dipilih oleh rakyat bimbang tentang hal itu... Dato' Dr. Nik Mazian Nik Mohamad [Pasir Puteh]: [Bangun]. Timbalan Yang di-Pertua [Datuk Seri Dr. Ronald Kiandee]: Yang Berhormat Pasir Puteh bangun, Yang Berhormat. Dato' Johari bin Abdul [Sungai Petani]: Pembangkang dituduh membuat cerita dan memfitnah. Saya ingin bertanya kepada Dewan yang mulia ini, adakah Yang Berhormat Tambun, Yang Berhormat Semporna, dan Yang Berhormat Pagoh berbohong, memfitnah dalam Dewan ini bila mereka menyebut kebimbangan mereka?. Dato' Dr. Nik Mazian Nik Mohamad [Pasir Puteh]: Pasir Puteh. Laluan. Dato' Johari bin Abdul [Sungai Petani]: Mereka bimbang, saya bimbang, 'tuan- tuan' juga bimbang dan wakil rakyat juga bimbang, bagaimana hutang negara sudah mencecah RM600 bilion, dan hutang isi rumah RM900 bilion. Bagaimana mahu membayar hutang-hutang ini semua kalau tidak rakyat yang dimangsakan. Mereka bertanya, dan seperti yang telah didedahkan oleh Menteri-menteri, isu-isu berikut seperti yang saya telah sebut tadi bagaimana pelaburan RM16 bilion dalam Abbar PJS Limited. Kenapa tiada tindakan undang-undang terhadap mereka yang menguruskan 1MDB? Kenapa ada kepincangan dalam pengurusan mereka?.